# Tonga

| Kerajaan Tonga*Puleʻanga Fakatuʻi ʻo Tonga* (Bahasa Tonga) |
| --- |
|
Bendera

Jata

 |
| **Cogan kata:Ko e ʻOtua mo Tonga ko hoku tofiʻa* "Tuhan dan Tonga pusakaku" |
| **Lagu kebangsaan:Ko e fasi 'o e tu'i 'o e 'Otu Tonga* "Lagu Raja Kepulauan Tonga" |
|  |
| Ibu negaradan bandar terbesar} | Nukuʻalofa ﻿ / ﻿ |
| Bahasa rasmi | Bahasa Tonga, Bahasa Inggeris |
| Kumpulan etnik  | 96.5% Tonga 3.5% Lain-lain |
| Agama  | 97.3% Kristian 0.6% Tidak beragama 2.1% Lain-lain |
| Pemerintah | Raja berperlembagaan |
|  |
| • Raja  | Tupou VI |
| • Perdana Menteri  | ʻAisake Eke |
|  |
| Badan perundangan | Dewan Undangan |
| Penubuhan |
|  |
| • Kerajaan Tuʻi Tonga  | 950 |
| • Naungan British  | 18 Mei 1900 |
| • Kemerdekaan dari United Kingdom  | 4 Jun 1970 |
|  |
| Keluasan |
| • Jumlah | 748 km2 (289 bt2) (ke-186) |
| • Perairan (%) | 4.0 |
| Populasi |
| • Perkiraan 2020 | 105,254 |
| • Kepadatan | 141/km2 (365.2/sq mi) |
| KDNK (PPP) | 2020 |
| • Jumlah | AS$707 juta |
| • Per kapita | AS$6,977 |
| KDNK (nominal) | 2020 |
| • Jumlah | AS$484.8 juta |
| • Per kapita | AS$4,606 |
| Gini (2020) |  27 rendah |
| HDI (2020) | ▲ 0.745 tinggi (ke-90) |
| Mata wang | Paʻanga (TOP) |
| Zon waktu | UTC+13 |
| Kod panggilan | 676 |
| Kod ISO 3166 | TO |
| DPT internet | .to |

**Tonga** merupakan sebuah negara kepulauan di bahagian selatan Lautan Pasifik yang mengamalkan sistem raja berperlembagaan. Ekonomi negara ini bergantung pada sektor pertanian dan penerimaan wang daripada orang Tonga di luar negara. Penduduk negara Tonga kebanyakannya bertutur dalam bahasa Tonga dalam kehidupan seharian dan berpegang kepada agama Kristian.

## Nama

Kata *Tonga* dalam beberapa bahasa Polinesia membawa maksud "Selatan". Dalam hal Tonga, ia dinamakan demikian kerana kedudukannya di arah selatan berbanding dengan pulau-pulau Polinesia lain seperti Fiji dan Samoa.

Sebelum digelar dengan nama sekarangnya, Tonga dikenali sebagai *Friendly Islands* di bumi Barat ekoran persinggahan James Cook pada Oktober 1773. Beliau menggunakan nama tersebut untuk merujuk kepada pulau-pulau Tonga oleh sebab alu-aluan yang datang daripada penduduknya.

## Sejarah

**Sebelum Tuʻi Tonga**

Sekitar 3000 tahun yang lalu, orang Lapita dari Asia Tenggara berhijrah ke kepulauan Tonga melalui Semenanjung Tanah Melayu dan pulau-pulau Hindia Timur. Mereka mengasaskan petempatan di Toloa, berhampiran dengan Lapangan Terbang Antarabangsa Fuaʻamotu, dan Heketa, di bahagian timur laut Tongatapu. Cendekiawan telah banyak berdebat tentang waktu tepat penetapan terawal Tonga, tetapi teknik pentarikhan torium membuktikan petempatan terawal wujud sejak 888 SM ± 8 tahun di Nukuleka. Tidak banyak yang diketahui tentang Tonga sebelum penjajahan golongan Eropah kerana masyarakat prapenjelajahan tidak mempunyai sistem tulisan, tetapi sejarah lisan berjaya diwarisi hingga dapat dicatat oleh pihak penjelajah Eropah.

**Kerajaan Tuʻi Tonga**

Pada abad ke-12 Tonga, pembesar orang Tonga terpenting, Tuʻi Tonga memiliki reputasi di seluruh Pasifik tengah, iaitu di Niue, Samoa, Rotuma, Wallis dan Futuna, New Caledonia dan Tikopia, menyebabkan beberapa sejarawan mengusulkan idea tentang sebuah empayar Tuʻi Tonga.

**Hubungan Orang Eropah**

Pertemuan pihak Eropah dengan masyarakat Tonga bermula pada tahun 1616 dengan penjelajah Belanda Willem Schouten dan Jacob Le Maire (yang disebut di pulau utara Niuatoputapu), dan tahun 1643 dengan Abel Tasman (yang mengunjungi Tongatapu dan Haapai). Kemudian, pengunjung Eropah penting mula tiba termasuk James Cook dari Angkatan Laut Inggeris pada tahun 1773, 1774, dan 1777, Alessandro Malaspina (Angkatan Laut Sepanyol) pada 1793, pihak mubaligh London pada 1797, dan paderi Methodist Rev. Walter Lawry pada 1822. Pihak penjelajah Amerika tiba di Tonga pada 1840.

## Geografi

Tonga ialah negara kepulauan dengan Nukuʻalofa sebagai ibu kota yang terletak sekitar 1770 km timur laut dari Auckland, kota terbesar New Zealand, dan 690 km dari Suva, ibu kota Fiji. Jumlah keluasan negara adalah sekitar 748 km² dengan 30 km² yang terdiri dari air. Negara ini memiliki 169 buah pulau; hanya 36 buah pulau yang dihuni secara kekal. Hal ini bererti bahawa hanya di bawah 80% (670 km ²) wilayah dihuni terdiri dari tiga kelompok utama pulau: Tonga di selatan, di mana lebih daripada separuh jumlah penduduk negara tinggal, Vava'u di utara, dan Ha'apai di tengah. Dalam aspek pentadbiran, Tonga terbahagi kepada lima buah bahagian: 'Eua, Ha'apai, Niuas, Tongatapu, dan Vava'u.

Pulau-pulau asal vulkanik adalah pergunungan, sumber koral yang datar. Tanah di Tonga adalah subur dan cocok bagi pertanian pisang, kelapa dan kelapa. Titik tertinggi negara terletak di pulau Kao dan mencecah ketinggian 1,033 meter.

Iklim negara terdiri daripada cuaca yang beriklim hutan hujan tropika, dengan musim panas yang sangat hangat. Keadaan iklim tahunan di Tonga adalah seperti dalam jadual di bawah:

| RuntuhData iklim untuk Nukuʻalofa |
| --- |
| Bulan | Jan | Feb | Mac | Apr | Mei | Jun | Jul | Ogo | Sep | Okt | Nov | Dis | Tahun |
| Rekod tinggi suhu, °C (°F) | 32 (90) | 32 (90) | 31 (88) | 30 (86) | 30 (86) | 28 (82) | 28 (82) | 28 (82) | 28 (82) | 29 (84) | 30 (86) | 31 (88) | 32 (90) |
| Purata maksimum suhu harian, °C (°F) | 28 (82) | 29 (84) | 28 (82) | 27 (81) | 26 (79) | 25 (77) | 25 (77) | 24 (75) | 25 (77) | 25 (77) | 27 (81) | 27 (81) | 26 (79) |
| Purata suhu harian, °C (°F) | 25 (77) | 25 (77) | 25 (77) | 24 (75) | 23 (73) | 21 (70) | 21 (70) | 21 (70) | 21 (70) | 22 (72) | 23 (73) | 23 (73) | 23 (73) |
| Purata minimum suhu harian, °C (°F) | 22 (72) | 22 (72) | 22 (72) | 21 (70) | 20 (68) | 18 (64) | 17 (63) | 18 (64) | 17 (63) | 19 (66) | 20 (68) | 20 (68) | 20 (68) |
| Rekod rendah suhu, °C (°F) | 16 (61) | 17 (63) | 15 (59) | 15 (59) | 13 (55) | 11 (52) | 10 (50) | 11 (52) | 11 (52) | 12 (54) | 13 (55) | 16 (61) | 10 (50) |
| Purata curahan hujan, mm (inci) | 130 (5.1) | 190 (7.5) | 210 (8.3) | 120 (4.7) | 130 (5.1) | 100 (3.9) | 100 (3.9) | 130 (5.1) | 110 (4.3) | 90 (3.5) | 100 (3.9) | 120 (4.7) | 1,530 (60) |
| Purata bilangan hari hujan | 11 | 13 | 14 | 12 | 12 | 10 | 10 | 12 | 10 | 10 | 10 | 10 | 134 |
| Purata kelembapan relatif (%) | 77 | 78 | 79 | 76 | 78 | 77 | 75 | 75 | 74 | 74 | 73 | 75 | 76 |
| Sumber: Weatherbase |

## Politik

Tonga ialah sebuah negara raja berperlembagaan, dengan raja Tonga kini ialah Tupou VI yang ditabalkan sebagai Raja sejak 2015, meskipun pemerintahannya bermula sejak Mac 2012, dan merupakan keturunan raja pertama, George Tupou I yang memerintah pada abad ke-19. Tonga ialah satu-satunya negara beraja di Oceania. Sementara itu, Perdana Menteri memegang kuasa sebagai ketua kerajaan negara.

## Ekonomi

Pertanian di Tonga menyumbang kepada kira-kira 30% KDNK negara, dengan keluaran-keluaran utama termasuk kelapa, ubi kayu, ubi keledek dan sayuran. Sebahagian besar ekonomi Tonga adalah bergantung kepada kiriman wang daripada golongan Tonga di luar negara seperti Australia, New Zealand dan Amerika Syarikat.

## Rujukan

## Pautan luar

* "Tonga". *CIA World Factbook* (ed. 2026). Agensi Perisikan Pusat.
* Atlas Wikimedia Tonga